The Hump
<s>The Hump [ðɘ hɑmp] je naziv koji su Saveznički piloti u vrijeme Drugog svjetskog rata koristili za istočne obronke Himalaja preko kojih je više godina išao zračni most za snabdijevanje vojske Čang Kai-šeka.</s>

<s>Engleski naziv "The Hump" doslovno znači "grba" ili "kvrga", dok ovdje u prenesenom smislu znači "preko brijega".</s><s>Odnosi se na vrlo rizični zračni put - prvo se letjelo preko nižih obronaka da bi se tada strmo uzdizalo direktno preko visokih vrhova gdje su u pravilu vladali vrlo loše vrijeme i jake zračne  turbulencije.</s>

<s>Zračni most "preko grbe" otvoren je u travnju 1942. kad su japanske trupe presjekle Burmansku cestu, 1.150 km dug put planina od Kunminga u Kini do Lashia u Burmi.</s><s>Zračni most je prekinut nakon dovršetka alternativnog puta od Assama u [Indija|Indiji]] do mjesta Bhamo na staroj Burmanskoj cesti.</s><s>Ovaj kopneni put bio je dug 1.736 km.</s>

<s>Transportni zrakoplovi polijetali su danonoćno iz jedne od 13 Savezničkih baza na sjeveroistoku Indije do jednog od šest kineskih aerodroma udaljenih oko 800 km.</s><s>Neke posade letjele su i do tri puta dnevno tom rutom.</s><s>Zbog izoliranosti ovog  područja snabdijevanje rezervnim dijelovima i  gorivom za zrakoplove bilo je neprekidno otežano.</s><s>To je prisililo Saveznike da redovno šalju ljude na obronke Himalaja da sa srušenih zrakoplova skidaju upotrebljive dijelove potrebne za održavanje preostalih zrakoplova.</s>

<s>Ovaj zračni most najvećim dijelom organizirao je američki general William H. Tunner koji je 1948. i 1949. značajno doprinijeo održavanju Berlinskog zračnog mosta.</s>

<s>Vanjske poveznice
 http://www.palletmastersworkshop.com/hump.html  (engl.)
 http://www.nimitz-museum.org/cbiprimer.htm  (engl.)
 http://www.usaaf.net/ww2/airlift/airliftpg7.htm (engl.)
 http://www.comcar.org/comcarhome.htm  (engl.)</s>

<s>Rat na Pacifiku
Historija Kine</s>

